
VENDIM

Nr. 20, datë 21.1.2026

PËR TRANSFERIMIN NË PRONËSI TË BASHKISË KRUJË TË DISA PRONAVE DHE PËR DISA SHTESA NË VENDIMIN NR. 242, DATË 6.3.2009, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË BASHKISË KRUJË, TË QARKUT TË DURRËSIT”

Në mbështetje të nenit 100 të Kushtetutës dhe të neneve 5, 7 e 8, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Kryeministrit, Këshilli i Ministrave

VENDOSI:

1. Transferimin në pronësi të Bashkisë Krujë të pronave me numrat rendorë 437–443, sipas shtojcës nr. 1, formularëve dhe planeve të rilevimit, që i bashkëlidhen këtij vendimi dhe janë pjesë përbërëse të tij.

2. Pronat sipas shtojcës nr. 1, që i bashkëlidhet këtij vendimi, i shtohen lidhjes 1, që i bashkëlidhet vendimit nr. 242, datë 6.3.2009, të Këshillit të Ministrave, “Për miratimin e listës përfundimtare të pronave të paluajtshme publike, shtetërore, që transferohen në pronësi ose në përdorim të Bashkisë Krujë, të qarkut të Durrësit”.

3. Ngarkohen Bashkia Krujë dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama
SHTOJCA NR. 1

	Numri rendor i pronave në listën e inventarit
	Fusha e përdorimit të pronave
	Lloji i transferimit të pronave

	437–442
	Për realizimin e funksioneve në fushën e pyjeve dhe të kullotave
	Në pronësi

	443
	Për realizimin e funksioneve në fushën e shërbimeve funerale
	Në pronësi

